als_Latn dik_Latn sag_Latn
Një orë pas mbylljes së vendvotimeve, kryetarja e KQZ’së Valdete Daka, ka treguar edhe përqindjen e saktë të daljes në zgjedhje të qytetarëve kosovarë.
Siç thotë ajo, qendrat janë mbyllur me kohë, ndërkohë që numri i përgjithshëm i qytetarëve që kanë marrë pjesë në zgjedhje ka qenë 41.45 për qind, apo 763.797 votues. Por, ajo ka bërë të ditur se kjo pjesëmarrje nuk është finale pasi nuk janë llogaritur votat me kusht dhe ato të diasporës, shkruan gazetametro.net.
Ndërkaq, kryetarja e KQZ’së ka thënë se procesi ka shkuar pa ndonjë parregullsi të madhe.
‘Procesi zgjedhor ka shkuar pa ndonjë parregullsi që do të cenonte procesin’, ka thënë Daka.
Ndërkohë, e pyetur për rezultatin e publikuar nga Exit Poll-i, Daka tha se nuk i komenton Exit Poll-et, por pret rezultatet zyrtare./gazetametro.net
als_Latn als_Latn als_Latn als_Latn als_Latn